**JELGAVAS PILSĒTAS PAŠVALDĪBAS 2021.GADA 25.NOVEMBRA**

**SAISTOŠO NOTEIKUMU NR.21-25 „GROZĪJUMIJELGAVAS PILSĒTAS PAŠVALDĪBAS 2018.GADA 22.MARTA SAISTOŠAJOS NOTEIKUMOS NR.18-8 “PAR SOCIĀLAJIEM PAKALPOJUMIEM JELGAVAS PILSĒTAS PAŠVALDĪBĀ*””*** **PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Saistošie noteikumi  (turpmāk - noteikumi) tiek izdoti, lai ieviestu jaunu sociālo pakalpojumu - īslaicīgas uzturēšanās mājokļa pakalpojumu no vardarbības cietušai pilngadīgai personai ar bērniem. Sociālais pakalpojums mājokļa politikas ietvaros ir īstermiņa mājokļa risinājums konkrētai sociālā riska grupai. Īstermiņa risinājums novērš vardarbību ģimenēs ar bērniem. Lai saņemtu īslaicīgas uzturēšanās mājokļa pakalpojumu, pilngadīgā persona iesniedz Jelgavas valstspilsētas pašvaldības iestādei "Jelgavas sociālo lietu pārvalde" (turpmāk – JSLP) iesniegumu par pakalpojuma nepieciešamību un piešķiršanu. Saņemot pilngadīgās personas iesniegumu, JSLP sociālais darbinieks sniedz atzinumu par īslaicīgas uzturēšanās mājokļa pakalpojuma nepieciešamību. JSLP, pamatojoties uz JSLP sociālā darbinieka atzinumu, ne vēlāk kā 3 (trīs) darba dienu laikā no sniegtā atzinuma saņemšanas, pieņem lēmumu par īslaicīgas uzturēšanās mājokļa pakalpojuma piešķiršanu līdz sešiem mēnešiem vai atteikumu to piešķirt. Vienu mēnesi noteiktais pakalpojums pieejams bez maksas. Sākot ar 2. (otro) mēnesi, klients maksā noteikto īres maksu un maksu par izdevumiem par dzīvokli. Mājoklis ar sociālās dzīvojamās telpas statusu tiek nodots pilngadīgai personai ar bērniem pakalpojuma saņemšanai saskaņā ar pakalpojuma līgumu. Pakalpojumu plānots ieviest no 2021.gada 1.decembra. |
| 2.Projekta nepieciešamības pamatojums | Noteikumi ir nepieciešami, lai ieviestu sociālo pakalpojumu – īslaicīgas uzturēšanās mājokļa pakalpojums no vardarbības cietušai pilngadīgai personai ar bērniem. Pilngadīgai personai ar bērniem ir svarīgi sadarboties ar JSLP sociālo darbinieku vardarbības seku mazināšanai sociālās rehabilitācijas plāna ietvaros.Īslaicīgas uzturēšanās mājokļa pakalpojumu līdz 6 (sešiem) mēnešiem pilngadīga persona ar bērniem varēs saņemt Jelgavas valstspilsētas pašvaldības ierādītajā dzīvojamajā telpā ar sociālās dzīvojamās telpas statusu. Par sociālās dzīvojamās telpas īri un izdevumiem par dzīvokli klients par saviem līdzekļiem veic samaksu, saskaņā ar izrakstīto rēķinu, sākot ar otro mēnesi. |
| 3.Informācija par plānoto projekta ietekmi uz pašvaldības budžetu | Noteikumu izpildei tiek plānoti naudas līdzekļi JSLP 2021. un 2022.gada budžetā. Tiek prognozēts, ka laika periodā no 01.12.2021. līdz 31.12.2021. JSLP 2021.gada budžetā ir nepieciešami naudas līdzekļi sociālās dzīvojamās telpas (Māras ielā 8-23, Jelgavā) apmaksai par īri un izdevumiem par dzīvokli 100% apmērā vidēji 86,00 *euro.* JSLP 2022.gada budžetā ir nepieciešams papildus paredzēt naudas līdzekļus sociālās dzīvojamās telpas par īri un par izdevumiem par dzīvokli 566,84 *euro* apmērā*,* tajā skaitā 334,40 *euro* ((gadījumā, ja dzīvoklis ir dīkstāvē vai klientam pirmajā mēnesī pieejams bez maksas) viena mēneša samaksa 100% apmērā par sociālo dzīvojamo telpu Māras ielā 8-23, Jelgavā, 83,60 euro x 4 mēneši kalendārajā gadā)) un 232,44 *euro* (samaksa par īri mēnesī vidēji 19,37 *euro* x 12 mēneši). |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Nav. |
| 5.Informācija par plānoto projekta ietekmi uz administratīvajām procedūrām | Nav. |
| 6.Informācija par konsultācijām ar privātpersonām | Nav notikušas. |

Jelgavas valstspilsētas domes priekšsēdētājs A.Rāviņš